Jellievis | | INKJellievis – INK
Datum gepubliseer: 4 April 2017 Aantal woorde: 111 77 Kere gelees ♥3
ek het geword
soos iets wat vrot
van die naelstring van die see
lȇ my naaktheid bloot
ek het geen verweer
teen die seer
steeds nader oor die rande
kruip honger wurm-ingewande
om my vlees te verteer
ek het geen exo-skelet om te keer
nuuskieriges wat wil aanhou weet
skerp stokke na my steek
was ek dan nie ook eers deel van hul heelal
voor die see my uitgebraak het soos gal
trillende van opstand
rillende van afstand
kan nie keer
die wurm in my gedy
kruip deur slymerige ingewande
in oeroue gange van verlange
om soekend sy honger te stil
na God se wil
4 Lede, 116 gaste aanlyn Kwaggas musiek dreun by Montagu MMADD-Fees | Hoërskool Outeniqua
Hoërskool Outeniqua / Kultuur / Musiek / Kwaggas musiek dreun by Montagu MMADD-Fees
Tussen 16 – 18 Augustus 2019, was die Musiekdepartement na Montagu vir die jaarlikse Musiek-Kuns-Dans-Drama Jeugfees wat deur die RAD-Stigting aangebied word. Die Instrumentale Ensemble, Jazz-orkes en Vokale Ensemble het aan hul onderskeie kategorieë deelgeneem en het skitterend presteer.
Die Instrumentale Ensemble, onder leiding van Louise van Wyk-Visser, het ‘n Silwer toekenning verwerf, terwyl die Jazz-orkes (o.l.v. Lynette Petersen) spesiale vermelding van die beoordelaars ontvang het met ‘n 100% uitslag. Die Vokale Ensemble (o.l.v. Karin Netley) het ook ‘n 100 % uitslag met spesiale vermelding ontvang en is aangewys as die algehele wenners van die koor-afdeling.
Carla Kruger (Gr.8) en Kerwin Albertus (Gr.12) het as soliste deelgeneem en het beide besonders goed presteer met onderskeidelik ‘n goud A+ en dubbel-goud A++ vir hul onderskeie vertolkings. Kerwin het ook die beoordelaarstrofee ontvang vir uitnemendheid. Die MMADD Musiek-trofee is aan die Kwaggas se Musiekdepartement toegeken vir die uitsonderlike bydrae tot Jeug Musiek-Ontwikkeling.
Baie geluk aan al die leerders en onderwysers van die betrokke ensembles met hierdie voortreflike prestasie. ‘n Spesiale dank gaan ook aan Tristan Lottering en Kyle Damons van George Hoërskool vir hul musikale bydrae tot die sukses van hierdie naweek.